CELEX: 62017TA0185
Language: hu
Date: 2019-07-11 00:00:00
Title: T-185/17. sz. ügy: A Törvényszék 2019. július 11-i ítélete — PlasticsEurope kontra ECHA („REACH — Az 1907/2006/EK rendelet XIV. mellékletébe felvenni javasolt anyagok jelöltlistájának megállapítása — A biszfenol A e listára reprodukciót károsító anyagként való felvétele — Az 1907/2006 rendelet 57. és 59. cikke”)

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/20
            
         
      A Törvényszék 2019. július 11-i ítélete — PlasticsEurope kontra ECHA
      (T-185/17. sz. ügy) (1)
      
      („REACH - Az 1907/2006/EK rendelet XIV. mellékletébe felvenni javasolt anyagok jelöltlistájának megállapítása - A biszfenol A e listára reprodukciót károsító anyagként való felvétele - Az 1907/2006 rendelet 57. és 59. cikke”)
      (2019/C 295/25)
      Az eljárás nyelve: angol
      
         Felek
      
      
         Felperes: PlasticsEurope (Brüsszel, Belgium) (képviselők: R. Cana, É. Mullier és F. Mattioli ügyvédek)
      
         Alperes: Európai Vegyianyag-ügynökség (ECHA) (képviselők: M. Heikkilä, W. Broere és N. Herbatschek meghatalmazottak)
      
         Az alperest támogató beavatkozók: Francia Köztársaság (képviselők: kezdetben D. Colas, J. Traband és B. Fodda, később D. Colas, J. Traband és E. de Moustier meghatalmazottak) és ClientEarth (London, Egyesült Királyság) (képviselő: P. Kirch ügyvéd)
      
         Az ügy tárgya
      
      Az ECHA 2017. január 4-i azon határozatának (ED/01/2017) megsemmisítése iránt az EUMSZ 263. cikk alapján benyújtott kérelem, amely a biszfenol A-t felvette a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL 2006. L 396., 1. o.; helyesbítés: HL 2007. L 136., 3. o.) XIV. mellékletébe felvenni javasolt anyagok jelöltlistájára — ahogy arra e rendelet 59. cikkének (1) bekezdése utal —, amiatt hogy ezen anyagot az 1907/2006 rendelet 57. cikkének c) pontja értelmében vett, reprodukciót károsító anyagként azonosították.
      
         Az ítélet rendelkező része
      
      
                  1)
               
               
                  
                     A Törvényszék a keresetet elutasítja.
                  
               
            
                  2)
               
               
                  
                     A Törvényszék a PlasticsEurope-ot kötelezi a saját költségein felül az Európai Vegyianyag-ügynökség (ECHA) és a ClientEarth részéről felmerülő költségek viselésére.
                  
               
            
                  3)
               
               
                  
                     A Francia Köztársaság maga viseli saját költségeit.
                  
               
            
         (1)  HL C 161., 2017.5.22.